Дуран_Дуран
Историја
Тејлор порасна во Холивуд, предградие на Бирнмингем, Англија. Како дете, одеше во католичко училиште и во средното училиште Абеј, во Редич, носеше очила(поради кратковидост, со диоптер -10), уживаше во филмовите на Џејмс Бонд и играше војна со рачно офарбани модели на војници. На десет години ја откри музиката, назначувајќи го Roxy Music за негов омилен бенд, а пред тоа долго собираше плочи и сам се учеше да свири на пијано. Неговиот прв бенд се викаше Shock Treatment. 1978-1997: Дуран Дуран и Power Station Во 1978 година, Тејлор и другарот од училиште Ник Родс го формираа Дуран Дуран заедно со Стефан Дафи додека одеа во училиштето за фондациски студии и експериментални работилници во Бирмингем(сега градски Универзитет на Бирмингем). Наскоро потоа Тејлор претрпе трансформација на „грдото патче“- заменувајќи ги очилате со контактни леќи, усвојувајќи го носењето на набори и појаси од модата која подоцна стан позната како нео романтистички стил и научи како да носи туш и кармин. Престана да го користи името „Најџел“ и стана познат како Џон Тејлор во неговата професионална кариера. Тејлор свиреше гитара кога беше основа Дуран Дуран, но подоцна се префрли на бас гитара откривајќи ги фанки ритмите на Chic и научи да ужива во свирењето на ритмичките делови со новиот тапанар Роџер Тејлор. Тој често ги спомнуваше Бернард Едвардс и Пол Симон како најјаки влијанија врз него, заедно со Пол Макартни, Џејмс Џемерсон, Грахам Симпсон и Џон Портер. Дуран Дуран го издадоа својот прв албум во 1981 година, и продолжија со светскиот успех во почетокот на 80-те години. Првичната музика на Дуран Дуран се ориентираше кон мелодичноста на басот на Тејлор, следејќи го примерот на фанк и диско песните како "Good Times". Спротивно на популарното верување, Тејлор не свиреше бас на хуманитарниот сингл „Do They Know It's Christmas?" од Band Aid. Деловите за бас беа свирени на синтисајзер Оскар. Како што Дуран Дуран стануваа познати во 80-те години, поединечната слава на Тејлор растеше. Неговата слика беше „основна“ во тин магазините, победуваше на многу анкети за популарност, вклучувајќи го и појавувањето на листат на најсекси луѓе на магазинот Пипл. Тој живееше луксузен живот во домови во Лондон и Париз, поседуваше неколку автомобили, кои ретко имаше шанса да ги вози, како Бонд стилот на Астон Мартин за кој отсекогаш сонувал. Излегуваше со модели, како Џанин Ендрус и „Лицето на 80-те“ Рене Симонсен и беше добредојден на забави ширум светот. 	Во 1985 година, по снимањето на темата на врвот на листите за Бонд филмот A View to a Kill, Дуран Дуран се подели на два проекти. Џон Тејлор и гитаристот на Дуран Дуран Енди Тејлор ги здружија силите со поранешниот тапанар на Chic Тони Томсон и пејачот Роберт Палмер, кои претходно се сретнаа на стадионот во Астон Вила на добротворниот концерт на Дуран Дуран во 1983 година за да го формираат бендот The Power Station. Со водството на продуцентот Бернард Едвардс, издадоа истоимен албум, од кој произлегоа хит сингловите "Some Like It Hot" и преработката на песната "Bang A Gong (Get It On)" од Т Рекс. Истата година, Тејлор, исто така, го лансираше својот прв соло напор, снимајќи го синглот "I Do What I Do..." како саундтрак за филмот Девет и пол Недели. Тој, исто така, напиша инструментална музика за филмското достигнување заедно со Џонатан Елиас. Иако, Енди Тејлор и Роџер Тејлор го напуштија бендот, тројцата останати членови на Дуран Дуран се реформираа за албумот Ноториус во 1986 година и продолжија да снимаат и да прават турнеи во текот на 90-те години со новиот гитарист Ворен Кукуруло. Тејлор сними добра количина на необјавен соло материјал, вклучувајќи и неколку песни искористени како саундтрак на филмот Ми Вида Лока од Алисон Андерс. На 24 декември 1991 година, Тејлор се ожени со 19 годишната Аманда Де Кејднет, која веќе беше бремена со неговата ќерка, Атланта (родена на 31 март 1992 година). То се пресели од Англија во Лос Анџелес, Калифорнија за да ја помогне понатамошната кариера на сопругата, како и да го избегне постојаното внимание од британските таблоиди. Бракот на Тејлор се влошуваше иако беше ѕвездата на Дуран Дуран, која го зголеми своојт успех со Дуран Дуран во 1993, исто познат како The Wedding Album. На крајот на 1994 година, Тејлор беше на третирање поради злоупотреба на дроги и оттогаш остана чист. Тој и Де Кејднет се разделија во мај 1995 година. Успехот на Дуран Дуран брзо опадна со кавер албумот од 1995 година Thank You. По турнејата за промоција на овој албум, Дуран Дуран дел од летото 1995 година го помина работејќи на албумот Medazzaland. Конкурентно, Тејлор посвети време на проектот Neurotic Outsiders, снимајќи и правејќи турнеи со тој бенд од крајот на 1995 до почетокот на 1996 година.